stanford-oval/wikipedia huggingface dataset:
Olio (ohjelmointi)
Polymorfismi

Polymorfismi on yksi keskeisimmistä käsitteistä olio-ohjelmoinnissa. Se tarkoittaa sitä, että saman nimiset metodit tai funktiot voivat toimia eri tavalla eri objekteille. Polymorfismi mahdollistaa koodin uudelleenkäytön ja tekee siitä modulaarisempaa.
Polymorfismi perustuu periytyvyyteen, joka on toinen tärkeä olio-ohjelmoinnin käsite. Periytyvyys tarkoittaa sitä, että luokka voi periä toiselta luokalta sen ominaisuuksia ja metodeja. Periytyvyyden avulla voidaan väittää saman koodin kirjoittamista uudelleen ja useaan kertaan ja tehdä koodista modulaarisempaa ja helpommin ylläpidettävää.
Polymorfismi toteutetaan usein abstraktien luokkien tai rajapintojen avulla. Abstrakti luokka on luokka, jolla on yksi tai useampi abstrakti metodi. Abstrakti metodi on metodi, joka ei ole toteutettu kyseisessä luokassa, vaan sen toteutus jätetään sen aliluokkien vastuulle. Rajapinta on taas määrittely siitä, mitä metodeja luokka toteuttaa. Rajapinta ei toteuta mitään metodeja itse, vaan sen aliluokat toteuttavat rajapinnan metodit.
Polymorfismi on tärkeä käsite myös dynaamisissa ohjelmointikielissä, kuten Pythonissa ja JavaScriptissä. Näissä kielissä tyypit päätellään automaattisesti suorituksen aikana, mikä mahdollistaa eri tyyppisten objektien käytön samassa koodissa.
Polymorfismi on siis keskeinen käsite olio-ohjelmoinnissa, joka mahdollistaa koodin uudelleenkäytön ja tekee siitä modulaarisempaa ja helpommin ylläpidettävää. Se perustuu periytyvyyteen ja toteutetaan usein abstraktien luokkien tai rajapintojen avulla. Polymorfismi on tärkeä myös dynaamisissa ohjelmointikielissä, joissa se mahdollistaa eri tyyppisten objektien käytön samassa koodissa.
Olio-ohjelmointia tukevat kielet

Simula (1967) on yleisesti pidetty ensimmäisenä kielenä, jolla on ensisijaiset ominaisuudet objektiperustaisesta ohjelmoinnista. Se luotiin simulaatio ohjelmien tekemiseen, joita myöhemmin alettiin kutsumaan olioiksi. Smalltalk (1972–1980) on toinen esimerkki varhaisesta kielestä, jolla suuri osa OOP-teoriasta kehitettiin. Olio-ohjelmoinnin suhteen voidaan havaita seuraavia eroavaisuuksia:
Kieliä, joita kutsutaan "puhtaiksi" olio-ohjelmointi kieliksi, koska kaikkea niissä käsitellään johdonmukaisesti olioina, perusteista, kuten merkeistä ja välimerkeistä asti kaikkiin luokkiin, prototyyppeihin, lohkoihin, moduuleihin jne. Ne on suunniteltu erityisesti helpottamaan ja jopa pakottamaan olio-ohjelmoinnin metodeja. Esimerkkejä: Ruby, Scala, Smalltalk, Eiffel, Emerald, JADE, Self, Raku.
Kieliä, jotka on suunniteltu pääasiassa olio-ohjelmointiin, mutta jotka sisältävät joitakin proseduraalisia elementtejä. Esimerkkejä: Java, Python, C++, C#, Delphi / Object Pascal, VB.NET.
Kieliä, jotka ovat historiallisesti proseduraalisia kieliä, mutta joihin ollaan laajennettu joitakin olio-ohjelmoinnin ominaisuuksia. Esimerkkejä: PHP, Perl, Visual Basic (johdettu BASIC-kielestä), MATLAB, COBOL 2002, Fortran 2003, ABAP, Ada 95, Pascal.
Kieliä, jotka sisältävät suurimman osan olion ominaisuuksista (luokat, metodit, periytyvyys), mutta erityisellä alkuperäisellä muodollaan. Esimerkkejä: Oberon (Oberon-1 tai Oberon-2).
Kieliä, joissa on abstraktien tietotyyppien tuki, joka voi vaikuttaa olio-ohjelmoinnin mukaiselta, mutta ilman kaikkia olio-ohjelmoinnin ominaisuuksia. Tämä sisältää oliopohjaiset ja prototyyppipohjaiset kielet. Esimerkkejä: JavaScript, Lua, Modula-2, CLU.
Chameleon-ohjelmointikieliä, jotka tukevat useita paradigmoja, mukaan lukien olio-ohjelmointi. Tcl erottuu näiden joukosta TclOO: n ansiosta, hybridimallinen objektijärjestelmä, joka tukee sekä prototyyppipohjaista ohjelmointia että luokkapohjaista olio-ohjelmonita.
Fu-Tourist

The Universe Is For Us -albumin kansikuva
Fu-Tourist (myös nimillä Fun Tourist/Fun-Tourist) oli turkulaisen Jori Sjöroosin vähemmän tunnettu tanssimusiikkiprojekti.
Fu-Touristin tuotannossa yhdistyivät muun muassa kierrätetty 1980-luvun disko, elektro, house ja dance. Sjöroos teki musiikkinsa lähinnä itse, mutta esityksissä kokoonpano oli nelihenkinen: Jori Sjöroos, Jussi Lehtinen, Ville Särmä ja Tom Riski.
Fu-Touristilla oli levytyssopimus Sonyn Epic Recordsin kanssa. Fu-Tourist tuli suuren yleisön tietoon singlellään "King Kong of the Dance Floor" vuonna 1999, mutta oli jo tätä ennen julkaissut muitakin singlejä niin CD- kuin LP-levyinäkin. Debyyttialbumi The Universe Is For Us julkaistiin vuonna 2002.
Aiheesta muualla

Hilden, Markus: 2000-luvun kotimaiset pophelmet: Fu-Tourist – King Kong of the Dancefloor Nrgm.fi. 4.8.2012.
Citroën Berlingo

Citroën Berlingo on Citroënin vuodesta 1996 lähtien valmistama pieni paketti- ja tila-automalli, joka korvasi Citroën C15:n. Sen lähes identtinen sisarmalli on alusta asti ollut Peugeot Partner, ja kolmannessa sukupolvessa myös Opel Combo, Toyota Proace City sekä Fiat Doblò ovat näiden kahden sisarmalleja. Nykyisessä mallistossa Berlingo sijoittuu suuremman Jumpyn alapuolelle.
Citroën Berlingo I (1996–2009)

| Citroën Berlingo I |
| --- | --- |

Valmistustiedot
Valmistusmaa:   Espanja  Ranska
Valmistaja:  Citroën
Konserni:  PSA Peugeot Citroën
Valmistusvuodet:  1996–2009
Korimalli:  pakettiauto tila-auto
Edeltäjä:  Citroën C15
Seuraaja:  Citroën Berlingo II
Teknisesti samankaltaisia:  Citroën Xsara Citroën Xsara Picasso Citroën ZX Peugeot 306 Peugeot Partner I
Tekniset tiedot
Moottori:  R4
Iskutilavuus:  1,1–2,0 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali
Ensimmäisen sukupolven Berlingo esiteltiin syksyllä 1996 Hannoverin hyötyajoneuvonäyttelyssä. Se ja Partner perustuvat samalle pohjalevylle kuin henkilöautomallit Peugeot 306 ja Citroën ZX. Kaksikko valittiin Vuoden pakettiautoksi 1997.
Vuoden 2005 Euro NCAP -kolaritestistä Berlingo sai tulokseksi neljä tähteä viidestä.
Aluksi moottorivalikoimassa oli 1,1- (60 hv) ja 1,4-litraiset (75 hv) bensiinimoottorit. Vuoden 1997 alussa esiteltiin 1,9-litrainen (70 hv) dieselmoottori ja myöhemmin samana vuonna 1,8-litrainen (90 hv) bensiinimoottori. 1,1-litrainen poistui valikoimasta vuonna 1999.lähde?
Alkuperäisen dieselin korvasi loppuvuonna 1999 yhteispaineruiskutteinen 2,0 HDi (90 hv) ja vuodenvaihteessa 2000–2001 1,8-litraisen bensiinimoottorin tilalle tuli 1,6 16V (109 hv).
Pariisin autonäyttelyssä syksyllä 2002 esiteltiin kasvojenkohotuksen kokenut Berlingo, joka sai uudet ajovalot, etupuskurin ja etusäleikön. Myös takaluukun kanteen tehtiin muutoksia. Sisällä uusittiin kojelauta ja ohjauspyörä.lähde?
Vuonna 2005 2,0 HDi korvattiin 1,6 HDi:lla (75/90 hv), jossa oli välijäähdytin.
Citroën Berlingo II (2008–2018)

| Citroën Berlingo II |
| --- | --- |

Valmistustiedot
Valmistusmaa:   Espanja  Ranska
Valmistaja:  Citroën
Konserni:  Groupe PSA
Valmistusvuodet:  2008–2018
Muut nimet:  Opel Combo
Korimalli:  pakettiauto tila-auto
Edeltäjä:  Citroën Berlingo I
Seuraaja:  Citroën Berlingo III
Teknisesti samankaltaisia:   PF2-pohjalevyn mallit * Citroën C4 Citroën C4 Picasso I  DS 4  DS 4S  DS 5  DS 5LS  DS 6  Peugeot 307  Peugeot 308 I  Peugeot 3008 I  Peugeot 408 I  Peugeot 5008 I  Peugeot Partner II  Peugeot RCZ  
Tekniset tiedot
Pohjalevy:  PSA PF2
Moottori:  R4
Iskutilavuus:  1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen robotti
Toisen sukupolven Berlingo esiteltiin Geneven autonäyttelyssä keväällä 2008. Se ja Partner perustuvat samalle pohjalevylle kuin muun muassa Peugeot 308 ja Citroën C4 Picasso.
Vuoden 2008 Euro NCAP -kolaritestistä Berlingo sai tulokseksi neljä tähteä viidestä.
Vuonna 2012 ja 2015 Berlingon keulan ilmeeseen tehtiin muutoksia.lähde?
Toisen sukupolven malli tuli vuonna 2021 myyntiin Venäjällä Opel Combo -nimisenä, koska siellä ei myydä uusimpaan sukupolveen perustuvaa Comboa.
Citroën Berlingo III (2018–)

| Citroën Berlingo III |
| --- | --- |

Valmistustiedot
Valmistusmaa:   Espanja  Portugali
Valmistaja:  Citroën
Konserni:  Groupe PSA
Valmistusvuodet:  2018–
Korimalli:  pakettiauto tila-auto
Edeltäjä:  Citroën Berlingo II
Teknisesti samankaltaisia:   EMP2-pohjalevyn mallit * Citroën C4 Picasso II Citroën C5 Aircross  Citroën C5 X  Citroën C6 (2016)  Citroën Jumpy III  Dongfeng Fengshen A9  DS 7 Crossback  DS 9  Fiat Doblò III  Fiat Scudo III  Opel Astra L  Opel Combo D  Opel Grandland  Opel Vivaro C  Peugeot 308 II  Peugeot 308 III  Peugeot 3008 II  Peugeot 408 II  Peugeot 508 II  Peugeot 5008 II  Peugeot Expert III  Peugeot Partner III  Toyota Proace II  Toyota Proace City  
Tekniset tiedot
Pohjalevy:  PSA EMP2
Moottori:  R3 R4
Iskutilavuus:  1,2–1,6 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 8-vaihteinen automaatti
Kolmannen sukupolven Berlingon sisarmallina on Peugeot Partnerin lisäksi Opel Combo. Kolmikko valittiin Vuoden pakettiautoksi 2019.
Vuoden 2018 Euro NCAP -kolaritestistä Berlingo sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Citroën Berlingo Wikimedia Commonsissa
Citroën Berlingo Multispace
Ensimmäisen sukupolven facelift-malli.
Facelift-mallin Citroën Berlingo Multispace.
Toisen sukupolven facelift-malli (2012).
Facelift-mallin Citroën Berlingo Multispace (2012).
Toisen sukupolven facelift-malli (2015).
Rebecca Yarros

| Rebecca Yarros |
| --- | --- |
 Rebecca Yarros vuonna 2024.
Henkilötiedot
Ammatti:  kirjailija
Puoliso:  Jason Yarros
Lapset:  6
Kirjailija
Äidinkieli: englanti 
Tuotannon kieli: englanti
Tyylilajit:  romanttinen kirjallisuus romantasia
Esikoisteos:  Full Measures (2014)
Pääteokset:  Empyreum
Aiheesta muualla
Kotisivut
Löydä lisää kirjailijoitaKirjallisuuden teemasivulta
Rebecca Yarros on yhdysvaltalainen kirjailija, jonka tunnetuimpia teoksia on Empyreum-fantasiakirjasarja. Sen aloitusosa Siivenisku nousi ensimmäiseksi The New York Timesin julkaisemalla myydyimpien kirjojen listalla ja pysyi listalla yli puoli vuotta.
Nuoruus

Yarros on nelilapsisen perheen nuorimmainen, ja hänen molemmat vanhempansa työskentelivät armeijan palveluksessa everstiluutnantin arvoisina. Perhe asui Washingtonissa, Oklahomassa, Kansasissa, Pennsylvaniassa, Saksassa ja Coloradossa.
Yarros opiskeli Coloradon yliopistossa mutta keskeytti opintonsa mentyään naimisiin ja saatuaan lapsen. Hän suoritti myöhemmin collegetutkinnon historiasta.
Ura

Yarros kiinnostui romanttisesta kirjallisuudesta, kun hänen sotilaana työskennellyt miehensä loukkaantui komennuksella Irakissa vuonna 2003. Tapaus aiheutti Yarrosilla unettomuutta, joten hän vietti öisin aikaa lukemalla rakkausromaaneja. Vuosia myöhemmin Yarros alkoi kirjoittaa omia tarinoitaan, joista monet pohjautuvat hänen omiin kokemuksiinsa sotilaan vaimona. Hänen ensimmäinen käsikirjoituksensa valmistui vuonna 2011, mutta sitä ei ole julkaistu. Yarros kirjoitti myös suosittua sotilasaiheista blogia miehensä ollessa pois ja sai ensimmäisen kirjan julkaisemiseen tarvittavaa ohjausta muun muassa kirjailija Robyn Carrilta.
Yarrosin esikoisteos Full Measures julkaistiin vuonna 2014. Sen jälkeen hän kirjoitti pari romaania vuodessa ja oli vuoteen 2022 mennessä julkaissut parikymmentä rakkausromaania. Ne myivät hyvin ja pärjäsivät arvosteluissa.
Seuraavaksi Yarrosin kustantaja pyysi häntä kirjoittamaan fantasiaa, joka oli ollut paitsi hänen pitkäaikainen intohimonsa myös hänen ensimmäisen käsikirjoituksensa laji. Silloin syntyi menestynyt Empyreum-fantasiakirjasarja, jonka kaksi ensimmäistä osaa ilmestyivät vuonna 2023. Sarja kertoo lohikäärmelentäjäksi opiskelevasta nuoresta naisesta. Sen on sanottu muistuttavan suosioltaan Harry Potteria ja Houkutusta. Sarja on lajityypiltään romantiikkaa ja fantasiaa yhdistelevää romantasiaa, joka on suosittua Tiktokin kirjallisuutta käsittelevässä alayhteisössä Booktokissa.
Empyreumin avausosa Siivenisku nousi The New York Timesin bestseller-listan kärkeen ja pysyi listalla yli kuusi kuukautta, joista kolme ykkössijalla. Puolessa vuodessa kirjaa myytiin yli kaksi miljoonaa kappaletta, ja sen käännösoikeudet myytiin yli 30 kielelle. Amazon työstää romaanin pohjalta televisiosarjaa. Sarjan toista osaa Rautaliekki myytiin Yhdysvalloissa ensimmäisellä viikolla runsaat 600 000 kappaletta. Viisiosaiseksi suunnitellun sarjan kolmas osa Myrskynsilmä ilmestyy tammikuussa 2025.
Lokakuussa 2024 Netflix ilmoitti sovittavansa elokuvaksi Yarrosin vuonna 2023 ilmestyneen romaanin In the Likely Event. Elokuvan käsikirjoittaa Lindsey Ferrentino. Romaani kertoo yhdysvaltalaissotilaan ja kongressiavustajan suhteesta Afganistanin sodan aikana.
Yksityiselämä

Yarros asuu Coloradossa Yhdysvalloissa. Hänellä on kuusi lasta miehensä Jason Yarrosin kanssa.
Yarros sairastaa Ehlers–Danlosin syndroomaa, joka aiheuttaa muun muassa väsymystä ja nivelten sijoiltaanmenoa. Samankaltaisista oireista kärsii myös hänen Empyreum-kirjasarjansa päähenkilö Violet Sorrengail, mutta hänen sairauttaan ei ole nimetty kirjoissa.
Teokset > Kirjasarjat > Flight & Glory

Full Measures (2014)
Eyes Turned Skyward (2014)
Beyond What Is Given (2015)
Hallowed Ground (2016)
The Reality of Everything (2020)
Teokset > Kirjasarjat > Legacy

Point of Origin (2016)
Ignite (2016)
Reason to Believe (2022)
Teokset > Kirjasarjat > The Renegades

Wilder (2016)
Nova (2017)
Rebel (2017)
Teokset > Kirjasarjat > In Luv Duet

Kirjoitettu yhdessä Jay Crownoverin kanssa.
Girl in Luv (2019)
Boy in Luv (2019)
Teokset > Kirjasarjat > Empyreum

Siivenisku.  (Fourth Wing, 2023)  Suomentanut Laura Haavisto. WSOY, 2024.  ISBN 978-951-0-50609-7
Rautaliekki.  (Iron Flame, 2023)  Suomentanut Laura Haavisto. WSOY, 2024.  ISBN 978-951-0-50838-1
Myrskynsilmä.  (Onyx Storm, 2025)  Suomentanut Laura Haavisto. WSOY, 2025.  ISBN 978-951-0-51495-5
Teokset > Muut teokset

The Last Letter (2019)
Great and Precious Things (2020)
Muses & Melodies (2020, osa kirjasarjaa Hush Note)
The Things We Leave Unfinished (2021)
A Little Too Close (2022, osa kirjasarjaa Madigan Mountain)
In the Likely Event (2023)
Variation (2024)
Aiheesta muualla

Kuvia tai muita tiedostoja aiheesta Rebecca Yarros Wikimedia Commonsissa
Rebecca Yarrosin kotisivut
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Latvia  Japani  Tšekki  Kroatia  Alankomaat  Puola  Portugali 
Muut:  IdRef
Kia Picanto

Kia Picanto on Kia Motorsin vuodesta 2003 lähtien valmistama A-segmentin automalli. Etelä-Koreassa sitä myydään nimellä Kia Morning.
Kia Picanto SA (2003–2011)

| Kia Picanto SA |
| --- | --- |

Valmistustiedot
Valmistusmaa:   Etelä-Korea  Malesia  Vietnam
Valmistaja:  Kia Motors
Valmistusvuodet:  2003–2011
Muut nimet:  Kia EuroStar Kia New Morning Kia Morning
Korimalli:  5-ovinen hatchback
Luokka:  A-segmentti
Seuraaja:  Kia Picanto (TA)
Teknisesti samankaltaisia:  Hyundai Eon Hyundai i10 (PA) Kia Ray
Pohjalevy:  Hyundai–Kia SA
Iskutilavuus:  1,0–1,2 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Picanto esiteltiin Frankfurtin autonäyttelyssä syksyllä 2003. Taiwanissa auton nimenä oli Kia EuroStar.
Vuoden 2004 Euro NCAP -kolaritestistä Picanto sai tulokseksi kolme tähteä viidestä.
Vuoden 2007 lopulla Picanto sai uudet ajovalot, puskurit ja etusäleikön. Myös takavaloihin tehtiin uudistuksia.
Toinen kasvojenkohotus tuli vuonna 2009, jolloin se sai uudempia Kia-malleja vastaavan etusäleikön ja uudelleenmuotoillun etupuskurin. Vietnamissa uudistettu malli sai nimekseen Kia New Morning.
Kia Picanto TA (2011–2017)

| Kia Picanto TA |
| --- | --- |

Valmistustiedot
Valmistusmaa:   Algeria  Etelä-Korea  Malesia  Taiwan  Vietnam
Valmistaja:  Kia Motors
Valmistusvuodet:  2011–2017
Muut nimet:  Kia Morning
Korimalli:  3-ovinen hatchback 5-ovinen hatchback
Luokka:  A-segmentti
Edeltäjä:  Kia Picanto (SA)
Seuraaja:  Kia Picanto (JA)
Teknisesti samankaltaisia:  Hyundai i10 (IA/BA) Hyundai Xcent
Iskutilavuus:  1,0–1,2 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti CVT-automaatti
Toisen sukupolven Picanto esiteltiin Geneven autonäyttelyssä keväällä 2011. Se on Kian eurooppalaisen suunnitteluosaston Saksassa kehittämä ja edeltäjäänsä 60 millimetriä pidempi kokonaispituudeltaan ja 15 millimetriä akseliväliltään. Ainoastaan Euroopassa tuli markkinoille kolmiovinen korimalli, joka erosi hieman keulailmeeltään viisiovisesta.
Vuoden 2011 Euro NCAP -kolaritestistä Picanto sai tulokseksi neljä tähteä viidestä.
Geneven autonäyttelyssä keväällä 2015 esiteltiin kasvojenkohotuksen kokenut Picanto, joka sai uudet etu- ja takapuskurit sekä pieniä muutoksia etusäleikköön.
Kia Picanto JA (2017–)

| Kia Picanto JA |
| --- | --- |

Valmistustiedot
Valmistusmaa:   Algeria  Etelä-Korea  Venäjä
Valmistaja:  Kia Motors
Valmistusvuodet:  2017–
Muut nimet:  Kia Morning
Korimalli:  5-ovinen hatchback
Luokka:  A-segmentti
Edeltäjä:  Kia Picanto (TA)
Teknisesti samankaltaisia:  Hyundai i10 (LA) Hyundai Aura
Iskutilavuus:  1,0–1,2 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Kolmannen sukupolven Picanto esiteltiin Geneven autonäyttelyssä keväällä 2017. Edeltäjäänsä verrattuna sen akseliväli on 15 millimetriä aiempaa pidempi.
Vuoden 2017 Euro NCAP -kolaritestistä Picanto sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Kia Picanto Wikimedia Commonsissa
Ensimmäisen sukupolven facelift-malli (2007).
Ensimmäisen sukupolven facelift-malli (2009).
Kolmiovinen Kia Picanto.
Joutjärven kirkko

| Joutjärven kirkko |
| --- | --- |
 Kirkko lounaasta.
Sijainti:  Ilmarisentie 1, Lahti
Koordinaatit:  60°59′5″N, 025°42′10″E
Seurakunta:  Joutjärven seurakunta
Rakentamisvuosi:  1962
Suunnittelija:  Unto Ojonen
Materiaali:  keltatiili, vaalea liuskekivi, betoni, katto kuparia
Istumapaikkoja:  650
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Joutjärven kirkko on Lahdessa sijaitseva evankelis-luterilainen kirkko, joka valmistui vuonna 1962. Lahtelainen arkkitehti Unto Ojonen suunnitteli kirkon vuosina 1960–1961.
Arkkitehtuuri

Joutjärven kirkko edusti aikanaan modernia ja käytännöllistä suunnittelua, koska siihen kuului henkilökunnan asuinsiipi ja seurakuntasali. Kirkon jyrkkälinjainen katto ja samaa muotoa toistava kellotapuli ovat hyvin tunnistettavia. Jyrkkä katto oli arkkitehti Unto Ojoselle tyypillinen ratkaisu. Kirkon pääasialliset rakennusmateriaalit ovat keltatiili, liuskekivi ja betoni. Kirkon katto on kuparia.
Kirkon sisustuksen suunnitteli sisustussuunnittelija Olavi Lieto. Sisustukseen liittyviä korjaustöitä on myöhemmin tehty 1990-luvulla ja 2000-luvun puolivälissä.
Taideteokset

Kirkossa on kaksi kuvanveistäjä Pentti Papinahon suunnittelemaa reliefiä: kirkon sisällä alttariseinällä Golgata ja kirkon ulkopuolella reliefi Kymmenen neitsyttä. Molemmat ovat valmistuneet vuonna 1963.
Aiheesta muualla

Kuvia tai muita tiedostoja aiheesta Joutjärven kirkko Wikimedia Commonsissa
Joutjärven kirkko Lahden seurakuntayhtymän sivustolla
Mazda 323 (BJ)

| Mazda 323 BJ |
| --- | --- |

Valmistustiedot
Valmistusmaa:   Etelä-Afrikka  Filippiinit  Japani  Kolumbia  Thaimaa  Uusi-Seelanti  Zimbabwe
Valmistaja:  Mazda
Valmistusvuodet:  1998–2003
Muut nimet:  Mazda Familia Mazda Protegé
Korimalli:  4-ovinen sedan 5-ovinen hatchback
Luokka:  C-segmentti
Edeltäjä:  Mazda 323 (BH)
Seuraaja:  Mazda3 (BK)
Teknisesti samankaltaisia:  Ford Laser (KN/KQ)
Tekniset tiedot
Pohjalevy:  Mazda BJ
Moottori:  R4
Iskutilavuus:  1,3–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mazda 323 BJ on Mazda 323:n kuudennen sukupolven malli, jota valmistettiin vuosina 1998–2003. Se korvasi edeltäneen BH-mallin ja seuraajaksi tuli täysin uusi Mazda3. Japanissa mallin nimenä oli Mazda Familia, ja Yhdysvalloissa sitä myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria.
Sedan-korinen Mazda 323 BJ.
Malli oli edeltäjäänsä konservatiivisemmin ja käytännönläheisemmin muotoiltu. Korimalleina olivat viisiovinen hatchback ja neliovinen sedan. Samaan aikaan myydyllä farmarikorisella Familialla ei ollut mitään yhteistä muun malliston kanssa, vaan se oli uudelleennimetty Nissan AD.
Facelift-mallin hatchback-korinen Mazda 323 BJ.
Vuonna 2001 malli sai uudelleenmuotoillut ajo- ja takavalot, etusäleikön ja -puskurin.
Facelift-mallin sedan-korinen Mazda 323 BJ.
Aiheesta muualla

Kuvia tai muita tiedostoja aiheesta Mazda 323 (BJ) Wikimedia Commonsissa
Kariniemi (Lahti)

Kariniemenkatu Tarinakadun risteyksestä.
Kariniemen pientaloalue sijaitsee Lahden keskustan länsipuolella Kartanon kaupunginosassa Lahden kisapuiston välittömässä läheisyydessä. Kariniemen asuinalueen vieressä on myös Pikku-Vesijärven puisto, joka on suosittua retkeily- ja virkistysaluetta. Puiston alueella toimi vuodesta 1958 alkaen kesäteatteri lähes neljäkymmentä vuotta. Teatterin lipunmyyntikoju on sittemmin kunnostettu terassimalliseksi kioskiksi, ja vanha katsomo toimii nykyään puistossa aikaansa viettävien oleskelupaikkana. Pohjoisessa Kariniemi rajautuu Kariniemen mäkeen, jonka päällä sijaitsee Lanu-puisto.
Kariniemi on rakennettu 1930- ja 1940-luvulla ja on maakunnallisesti merkittävä rakennettu kaupunkiympäristö. Alueen alkuperäinen rakennuskanta on kokonaisuudessaan säilynyt.
Historia

Kariniemen alue on entistä Fellmanin kartanon pelto- ja laidunmaata. Alueen ensimmäisen asemakaavan laati vuonna 1922 Carolus Lindberg. Kaava ei kuitenkaan toteutunut. Kaavoitustyön aloitti uudelleen 1920-luvun lopussa Otto-Iivari Meurman, ja se vahvistettiin 1934. Katuverkko nimistöineen pohjautui Lindbergin kaavaan, ja alueesta pyrittiin luomaan valoisa, puistomainen ja moderni. Pientaloalue rakentui kokonaisuudessaan 1930-luvun lopussa ja 1940-luvun alussa. Ensimmäinen rakennus alueella on vuonna 1928 rakennettu kaupunginpuutarhurin talo, joka sijaitsee edelleen Kariniemenkadulla. Muita mainitsemisen arvoisia rakennuksia Kariniemen alueella on muun muassa 1953 valmistunut vanhustentalo Johanna-koti, jonka suunnitteli arkkitehti Elsa Arokallio.
Kariniemi-seura

Kariniemessä toimii vuonna 1988 perustettu Kariniemi-seura. Seuran tarkoituksena on pyrkiä vaalimaan Kariniemen ja Vesijärven kulttuuri- ja luontoarvoja. Kariniemi-seuran puheenjohtajana toimii tällä hetkellä Pirjo Varumo. Tunnetuin Kariniemi-seuran järjestämä tapahtuma on vuosittainen Äitienpäiväkonsertti Kariniemen kesäteatterilla.
Lanu-puisto

Kariniemessä sijaitsevalla mäellä ns. Kariniemenpuistossa sijaitsee myös taiteilija Olavi Lanun teoksista koostuva Lanu-puisto. Kariniemen puisto on myös tunnettu luontoarvoistaan, ja rinteessä kasvaa muun muassa suuri sinivuokko-esiintymä.
Aiheesta muualla

Wikimedia Commonsissa on kuvia tai muita tiedostoja aiheesta .
Lahti